**Kardoskút Község Önkormányzata Képviselő-testületének .../.... (...) önkormányzati rendelete**

**a 2024. évre vonatkozó igazgatási szünet elrendeléséről**

Kardoskút Község Önkormányzatának Képviselő-testülete az Alaptörvény 32. cikk (2) bekezdésében meghatározott eredeti jogalkotói hatáskörében, a közszolgálati tisztviselőkről szóló 2011. évi CXCIX. törvény 232. § (3) bekezdésében meghatározott feladatkörében eljárva a következőket rendeli el:

**1. §**

A rendelet hatálya kiterjed a Csanádapáca Közös Önkormányzati Hivatalnál (továbbiakban: Hivatal) foglalkoztatott valamennyi köztisztviselőre, ügykezelőre és munkavállalókra.

**2. §**

A Hivatal 2024. évi munkarendjében a *nyári igazgatási szünet:*

*a)* 2024. július 8. (hétfő) naptól 2023. július 12. (péntek) napig tart.

*b)* 2024. augusztus 19. (hétfő) naptól 2023. augusztus 23. (péntek) napig tart.

**3. §**

A Hivatal 2024. évi munkarendjében a *téli igazgatási szünet* 2024. december 30. (hétfő) napjától 2025. január 1. (szerda) napjáig tart.

**4. §**

(1) Az igazgatási szünet időtartama alatt a Hivatalban az ügyfélfogadás az alábbiak szerint történik.

(2) A *nyári igazgatási szünetben* 2024. július 12-én (péntek) 8.00 órától 12.00 óráig a hagyatéki és az anyakönyvi ügyintézés teljes körűen történik.

(3) A *téli igazgatási szünetben* 2024. december 30-án (hétfő) 8.00 órától 12.00 óráig a hagyatéki és az anyakönyvi ügyintézés teljes körűen történik.

**5. §**

Ez a rendelet 2024. január 1-jén lép hatályba, és 2025. január 31-én hatályát veszti.

Végső előterjesztői indokolás

A közszolgálati tisztviselőkről szóló 2011. évi CXCIX. törvény (továbbiakban: Kttv.) 232. §  
 (3) bekezdése alapján a képviselő-testület – a Kormány ajánlásának figyelembevételével – a  
 rendes szabadság kiadására igazgatási szünetet rendelhet el. Az ilyen módon kiadott rendes  
 szabadság nem haladhatja meg a köztisztviselő adott évre megállapított alapszabadságának a  
 háromötödét.  
 Az igazgatási szünetre vonatkozó részletszabályokat a közszolgálati tisztviselők munka-  
 és pihenőidejéről, az igazgatási szünetről, a közszolgálati tisztviselőt és a munkáltatót terhelő  
 egyes kötelezettségekről, valamint a távmunka végzésről szóló 30/2012. (III.7.) Korm.  
 rendelet (továbbiakban: Kormányrendelet) tartalmazza.  
 A rendelet megalkotását az tette indokolttá, hogy a munkáltató a szabadságolások  
 tekintetében elkerülje a ki nem adott éves szabadságok rendszeresen felhalmozódását, a  
 Karácsony és Újév közötti időszakban az előző évek rendkívül alacsony ügyfélforgalmának  
 tapasztalatai alapján a közszférában foglalkoztatott munkatársakat megillető szabadság  
 előrelátható ütemezésével megteremtse a köztisztviselők egybefüggő rekreációját a rendeletben  
 szabályozott időszakban, mely által az energiaválság következtében tapasztalt rezsiköltségek is  
 jelentősen csökkenek a Hivatal zárva tartása idején.